CELEX: 62009TN0427
Language: lt
Date: 2009-10-22 00:00:00
Title: Byla T-427/09: 2009 m. spalio 22 d. pareikštas ieškinys byloje centrotherm Clean Solutions prieš VRDT — Centrotherm Systemtechnik (CENTROTHERM)

19.12.2009   
            
            
               LT
            
            
               Europos Sąjungos oficialusis leidinys
            
            
               C 312/39
            
         2009 m. spalio 22 d. pareikštas ieškinys byloje centrotherm Clean Solutions prieš VRDT — Centrotherm Systemtechnik (CENTROTHERM)
   (Byla T-427/09)
   2009/C 312/65
   Kalba, kuria surašytas ieškinys: vokiečių
   
      Šalys
   
   
      Ieškovė: centrotherm Clean Solutions GmbH & Co. KG (Blauboirenas, Vokietija), atstovaujama advokato O. Löffel
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Centrotherm Systemtechnik GmbH (Brilonas, Vokietija)
   
      Ieškovės reikalavimai
   
   
               —
            
            
               Panaikinti 2009 m. rugpjūčio 25 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimą byloje R 6/2008-4, kiek juo atsisakoma paskelbti ginčijamo prekių ženklo savininko teises šių prekių atžvilgiu:
               
                           —
                        
                        
                           11 klasė — Dūmtraukių dūmtakiai, dūmtraukiai, šildymo katilų vamzdžiai; dujų degiklių detalės; šildymo įrenginių mechaninės dalys; dujų įrenginių mechaninės dalys; vamzdžių čiaupai; dūmtraukių sklendės;
                        
                     
                           —
                        
                        
                           17 klasė — Vamzdžių jungtys, vamzdžių movos, vamzdžių armuojamosios medžiagos, vamzdžiai, minėtos nemetalinės prekės;
                        
                     
                           —
                        
                        
                           19 klasė — Vamzdžiai, instaliacijos, ypač skirtos statyboms; šakoti vamzdžiai; dūmtraukių vamzdžiai.
                        
                     
         
               —
            
            
               Priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „CENTROTHERM“ 11, 17, 19 ir 42 klasių prekėms ir paslaugoms (paraiška Nr. 1 301 019)
   Bendrijos prekių ženklo savininkas: Centrotherm Systemtechnik GmbH
   
      Šalis, prašanti pripažinti Bendrijos prekių ženklo registraciją negaliojančia: Ieškovė
   
      Anuliavimo skyriaus sprendimas: paskelbti Bendrijos prekių ženklo savininko teises panaikintomis.
   
      Apeliacinės tarybos sprendimas: iš dalies panaikinti anuliavimo skyriaus sprendimą ir iš dalies panaikinti Bendrijos prekių ženklo savininko teises.
   
      Ieškinio pagrindai: Reglamento (EB) Nr. 207/2009 (1) 51 straipsnio 1 dalies a punkto kartu su Reglamento (EB) Nr. 28/68/95 (2) 40 taisyklės 5 dalimi ir 22 taisyklės 2 ir 3 dalimis pažeidimas tiek, kiek bendrovės, prekių ženklo savininkės, pateikti įrodymai pripažinti pakankami, kad būtų padaryta išvada, jog nagrinėjamas prekių ženklas buvo iš tikrųjų naudojamas Reglamento Nr. 207/2009 15 straipsnio prasme.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).
   
      (2)  1995 m. gruodžio 13 d. Komisijos Reglamentas (EB) Nr. 2868/95 skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, p. 1; 2004 m. specialusis leidimas lietuvių k., 17 sk., 1 t., p. 189)